cyanic-selkie/wikianc huggingface dataset:
Ikonografie
Christelike ikonografie
In die Ooste sowel as die Weste is daar verskeie ikoniese tipes van Christus, Maria, heiliges en ander onderwerpe ontwikkel. Tradisionele modelle is ter wille van narratiewe skilderye aangepas, insluitend groot siklusse wat gebeure in die lewe van Christus, die lewe van die Maagd, gedeeltes van die Ou Testament en, toenemend, die lewens van gewilde heiliges gedek het. Veral in die Weste was daar later 'n stelsel vir die identifisering van individuele heiliges aan 'n standaard voorkoms en simboliese voorwerpe wat deur hulle vashou word; in die Ooste was hulle gewoonlik aan die hand van geskrewe etikette geïdentifiseer.
Vanaf die Romaneske tydperk het beeldhoukuns in kerke toenemend belangrik in Westerse kuns geraak, en dit het, waarskynlik deels as gevolg van die gebrek aan Bisantynse modelle, 'n ruimte vir baie ikonografiese vernuwing geword.
Die teorie van tipologie waarvolgens die betekenis van die meeste Ou Testamentiese gebeure as 'n "tipe" of voorafskaduwing van 'n gebeurtenis in die lewe, of aspek van, Christus of Maria vertolk is, is dikwels in kuns weerspieël, en in die latere Middeleeue het dit die keuse van Ou Testamentiese tonele in Westerse Christelike kuns oorheers. Terwyl die oorgrote meerderheid van godsdienstige kuns in die Romaneske en Gotiese tydperke daarop gerig was om dikwels komplekse godsdienstige boodskappe so duidelik moontlik oor te dra, het die gebruik van ikonografie met die koms van Vroeë Nederlandse skilderkuns hoogs gesofistikeerd geraak. In baie gevalle blyk kunswerke opsetlik raaiselagtig te wees, selfs vir geletterde tydgenote.
Vanaf die 15de eeu het godsdienstige kuns geleidelik daarvan wegbeweeg om vroeëre komposisionele modelle te volg, en teen die 16de eeu is daar van kunstenaars verwag om met nuwe komposisies vorendag te kom. Die Hervorming het die meeste Protestantse godsdienstige skilderkuns tot Bybelse tonele beperk, en 'n paar dekades later het die Katolieke Konsilie van Trente die vryheid van Katolieke kunstenaars in 'n mate ingeperk.
Sekulêre Westerse kuns
Sedert die Renaissance het sekulêre kuns baie meer algemeen geraak en sy eie tradisies en konvensies rondom ikonografie in historiese skilderkuns ontwikkel, wat mitologie, portrette, genretonele en selfs landskappe insluit, om nie te praat van moderne media en genres soos fotografie, films, politieke spotprente, strokiesprente en anime nie.
Artikels met ikonografiese ontledings van individuele werke
'n Onvolledige lys:
Submersed
Submersed (ook geset as SubmerseD) was ’n Amerikaanse rockgroep van Stephenville, Texas. Hulle het in 2008 ontbind.
Geskiedenis
Submersed het ’n platekontrak met Wind-up Records gehad en het met die kitaarspeler van Alter Bridge, Mark Tremonti gewerk aan hul debuut album, In Due Time waarop die enkelspelers “You Run”, “Hollow” en die titelsnit was. Na ’n kort breuk en die vertrek van hul kitaarspeler Eric Friedman het die groep voortgegaan met werk aan hul tweede album met Rick Beato as vervaardiger. Hulle tweede, en laaste album Immortal Verses is op 18 September 2007 vrygestel met twee enkelspelers: “Better Think Again” en “Price of Fame”.
Soos bekend gemaak in ’n weblog op Submersed se myspace-blad, het die groep gesê dat hulle ontbind het en dat hulle binnekort deur Wind Up Records vrygestel sou word. In die webloginskrywing wat deur die groep se sanger, Donald Carpenter, geskryf is, het hy die ontbinding verduidelik: Ek weet dat julle almal wonder wat met Submersed gebeur het. Wel, die antwoord is… Baie. Hierdie bedryf en die stryd om suksesvol te wees het sy tol geëis op al die lede… Twee weke voor “Price of Fame” vrygestel sou word het TJ, Kelan en Justin besluit om aan te beweeg met hul lewens en SubmerseD verlaat. Ek en Garrett het geglo in “Price of Fame” en het gekies om deur te druk en sien wat gebeur. Wel, niks het gebeur nie… die enkelspeler het nooit ’n kans gehad nie… verbysterend… Die feit is dat die meerderheid van ons ondersteuners vermis word as gevolg van kopiëring, wat dit onmoontlik maak vir die platemaatskappye om te verstaan hoeveel ondersteuners ons daar buite het… Dit bring mee dat SubmerseD nie meer ’n plek op Windup se diensrooster het nie en dat ons binnekort vrygestel gaan word… Ek het probeer wag totdat dinge meer amptelik was voordat ’n aankondiging gemaak sou word, maar julle is slim en ek het gedink julle verdien ’n verduideliking, nou eerder as later.
Op 24 November 2008 ’n weblog op jul MySpace-blad geplaas wat slegs gelees het “SUBMERSED GAAN TERUGKOM!” met geen ander besonderhede nie.
Eric Friedman speel het daarna hoofkitaar vir die groep Daughters of Mara van Los Angeles gespeel. Nadat hulle ontbind het, het Friedman by Creed aangesluit as toerkitaarspeler gedurende hulle 2009- en 2010-toere.
Sandy Baron
Sandy Baron (5 Mei 1937 – 21 Januarie 2001) was 'n Amerikaanse akteur en skrywer. Hy was bekend vir sy rolle in die rolprente Sid and Nancy (1986), The Grifters (1990), Motorama (1991), en Leprechaun 2 (1994).
Peter Firth
Peter Firth (gebore 27 Oktober 1953) is 'n Engelse akteur. Hy is bekend vir sy rolle in die rolprente Equus (1977), Lifeforce (1985), en The Hunt for Red October (1990), en in die televisiereeks MI-5 (2002).
Groot Sprong Voorwaarts
Die Groot Sprong Voorwaarts (Chinees: 大跃进, Dà Yuèjìn) van die Volksrepubliek van China was tussen 1958 en 1962 ’n ekonomiese en sosiale veldtog deur die Kommunistiese Party van China (KPC). Die veldtog is gelei deur die voorsitter, Mao Zedong, en het ten doel gehad om die landbou-ekonomie in ’n sosialistiese gemeenskap te verander deur middel van vinnige industrialisering en kollektivisering. Dit word egter algemeen beskou as die oorsaak van die Groot Chinese Hongersnood.
Opsomming
Van die groot veranderings in die lewe van plattelandse Chinese was die geleidelike inwerkingstelling van verpligte landboukollektivisme. Privaat boerdery is verbied en dié wat daarby betrokke was, is vervolg en as teenrewolusionêre gebrandmerk. Mense is ook aan dwangarbeid onderwerp. Plattelandse industrialisasie, wat amptelik ’n prioriteit van die veldtog was, se ontwikkeling is egter in die wiele gery deur "die foute van die Groot Sprong Voorwaarts".
Historici aanvaar oor die algemeen dat die Groot Sprong Voorwaarts tienmiljoene mense se dood veroorsaak het. ’n Laer raming is 18 miljoen, terwyl uitgebreide navorsing deur Yu Xiguang daarop dui dit kon tot 55,6 miljoen gewees het. Die historikus Frank Dikötter meen "dwang, terreur en stelselmatige geweld" was die basis van die veldtog, en dit was "die motivering vir een van die dodelikste massamoorde in die mens se geskiedenis".
Die jare van die Groot Sprong Voorwaarts het gelei tot ekonomiese agteruitgang, met 1958 tot 1962 een van die twee tydperke tussen 1953 en 1976 waarin China se ekonomie gekrimp het (die ander was die Kulturele Rewolusie). Volgens die politieke ekonoom Dwight H. Perkins "het ’n enorme belegging net ’n klein toename, indien enige, in produksie gehad . . . Die Groot Sprong Voorwaats was kortliks ’n baie duur ramp."
In daaropvolgende konferensies in Maart 1960 en Mei 1962 is die negatiewe uitwerking van die veldtog deur die KPC bestudeer en Mao is gekritiseer. Gematigde leiers soos president Liu Shaoqi en Deng Xiaoping het meer mag gekry en Mao het ’n tydelike terugslag beleef, wat gelei het tot sy inwerkingstelling van die Kulturele Rewolusie in 1966.
Worcester, Limpopo
Worcester is 'n nedersetting in die ooste van die Limpopoprovinsie, Suid-Afrika. Dit val onder die beheer van die Maruleng Plaaslike Munisipaliteit wat onder die Mopani-distriksmunisipaliteit ressorteer.
Spec O'Donnell
Spec O'Donnell (9 April 1911 – 14 Oktober 1986) was 'n Amerikaanse akteur. Hy was bekend vir sy rolle in die rolprente The Dressmaker from Paris (1925), Vamping Venus (1928), The Big Broadcast (1932), en Accidents Will Happen (1938).
Joop Munsterman
Johan Valentijn Munsterman (Enschede, 28 Maart 1951) is sedert 2003 voorsitter van die sokkerklub FC Twente. Onder Munsterman se voorsitterskap het die klub opgeklim tot die top van die Nederlandse sokker. Tussen 2008 en 2010 het Munsterman as administrerende direkteur van Koninklijke Wegener NV gefungeer.
Feodor Lark
Feodor Lark (gebore 20 Junie 1997) is 'n Amerikaanse akteur. Hy is bekend vir sy rol in die televisiereeks Medium (2005). Lark is as Maria in Rusland gebore en het in Mei 2021 bekend gemaak hy is transgender en staan nou as Feodor bekend.
Mike Pompeo
Pompeo was 'n lid van die Huis van Verteenwoordigers van die Verenigde State van 2011 tot 2017 as verteenwoordiger van Kansas se 4de kongressionele distrik. Hy was 'n verteenwoordiger van Kansas op die Republikeinse Nasionale Komitee en 'n lid van die Italiaans-Amerikaanse Kongressionele Afvaardiging. Pompeo is ook 'n lid van die Tea Party-beweging binne die Republikeinse Party.
Yshokkie
Yshokkie is 'n spansport wat deel is van die hokkiefamilie van sportsoorte. Dit word meestal in Kanada, die noorde van die VSA en in Europa gespeel. Dit is bekend as 'n baie gewelddadige en vinnige sport. Die spelers trek baie beskermende klere aan wat daartoe lei dat die spelers nog harder speel.
Die spel word in drie 20-minute-blokke verdeel, maar gelykoptellings kan tot verdere blokke se ekstratyd lei. Na elke blok wissel die spanne kante en in die ekstratydblokke, bekend as 'n valbyl ("sudden death"), wen die span wat eerste 'n doel aanteken. Daar is verskillende maniere om 'n gelykoptelling te hanteer in die verskillende wêrelddele.
Yshokkie word deur 2 spanne van 6 spelers elk, wat met behulp van skaatse op ys voortbeweeg, gespeel. 'n Plat, ronde rubberskyf word deur die spelers met yshokkiestokke oor die ys geskuif of geslaan met die doel om dit in die teenstanders se doelhok te kry. Die sport, wat in omstreeks 1860 in Kanada ontstaan het, word as die vinnigste spanspel ter wêreld, maar ook as een van die gevaarlikste sportsoorte, beskou.
Dit word toenemend gewild in verskeie lande en vorm sedert 1920 'n onderafdeling van die Olimpiese Spele. Yshokkie het in Kanada ontstaan, maar dit het waarskynlik uit een van die Europese veldsporte wat met ŉ stok gespeel word, ontwikkel. Dit is heel moontlik ook beïnvloed deur bandy, 'n balsport wat deur 2 spanne van 11 skaatsers op 'n ysveld so groot soos 'n sokkerveld (sander speelruimte agter die doele) gespeel word.
Laasgenoemde het aan die einde van die 18e eeu in Engeland ontstaan en is tot met die uitbreek van die Eerste Wêreldoorlog gespeel, gedurende tye toe weerstoestande sokker onmoontlik gemaak het. Die spel word derhalwe in sommige lande soos Skandinawië, Mongolië en die Sowjetunie wintersokker genoem. Yshokkie het waarskynlik in 1860 ontstaan toe Engelse militêre vir die eerste keer in Kanada 'n wedstryd met 'n plat, ronde skyf op die veryste water in die hawe van Kingston, Ontario, gespeel het.
Die baanbrekers op die gebied van die sport, W.F. Robertson en R.F. Smith, albei studente aan die McGill-universiteit in Montreal, het in 1879 'n aantal reëls daarvoor opgestel. Daarna het yshokkie vinnig gewild geraak, veral in die VSA en Kanada. Die belangstelling in die spel is ook in 1895 in Engeland aangewakker in 'n wedstryd waarin Edward VII en George V (later albei konings van Engeland) teen 'n span gespeel het wat bestaan het uit 5 seuns van die goewerneur-generaal van Kanada, lord Stanley, na wie die Stanley Cup (sedert 1893 die kampioenskapsbeker van die Kanadese professionele yshokkie) vernoem is. Teen die tyd is die spel nie meer net op natuurlike ysvelde gespeel nie, maar is kunsmatige yshokkievelde ook aangelê.
Yshokkie word as die vinnigste spansport ter wêreld beskou en die skyf word dikwels so vinnig geslaan dat nie eens die toeskouers dit met die oog kan volg nie. Rooi ligte begin flits sodra 'n doel aangeteken word, omdat die skyf dikwels so vinnig in die doelhok geslaan word dat die toeskouers, en soms selfs die doelwagter, dit nie eens sien nie. Yshokkie is boonop een van die gevaarlikste sportsoorte en die spelers dra derhalwe beskermende klere en toerusting ten einde beserings te voorkom.
Valhelms, knie- en skeenskutte, asook skerms vir die elmboë en skouers en dik handskoene en lang kouse word tydens die spel gedra. Die doelwagters dra selfs gesigskerms, borsskerms en baie dik beenskutte.
Spelreëls
'n Span bestaan uit tussen 11 en 18 spelers, 'n doelwagter en 'n reserwe doelwagter. Slegs 5 spelers (meestal 3 aanvallende voorspelers en 2 verdedigende agterspelers) en die doelwagter mag op een tydstip op die ys wees, maar omdat die spel so vermoeiend is, mag die spelers dikwels gewissel word. Dit word oor 3 speeltye van 20 minute elk gespeel (ware speeltyd), met rustye van 10 minute elk tussenin. Die spel begin deurdat een van die 2 skeidsregters die skyf in die middelsirkel tussen 2 spelers wat teenoor mekaar staan, laat val.
Na elke onderbreking word die spel op dieselfde manier in een van die 5 sirkels op die ys voortgesit. As die skyf buite die verdedigingsgebied is, mag daar slegs 3 spelers in hierdie gebied wees. 'n Speler mag die aanvalsgebied nie binnegaan voordat die skyf dit bereik nie. 'n Aanval lende speler mag die aanvalsgebied slegs binnegaan mits hy regoor die skyf of die speler met die skyf beweeg, anders is hy onkant, en 'n speler mag die skyf ook slegs aan 'n spanmaat binne dieselfde gebied as waarin hy beweeg, uitgee.
As hy in sy eie verdedigingsgebied is, mag hy wel die skyf na ŉ spanmaat in enige deel van sy eie halfgebied uitgee. Spelers wat hulle skuldig maak aan ruwe of gevaarlike spel, kan vir 2 minute of langer van die baan af gestuur word en hulle plekke mag nie deur plaasvervangers ingeneem word nie. Spelers se gewoonte om mekaar met die hokkiestok te pootjie of dit hoër as skouerhoogte te hou, is byvoorbeeld algemene oortredings. Vanweë 'n gebrek aan speelgeriewe word yshokkie op beperkte skaal in Suid-Afrika gespeel.
Nadat 'n groot ysbaan in 1955 in Durban gebou is, het die spel groot aanhang daar gekry en sedert 'n beroepsliga vir die sport ingestel is, het dit ook in ander sentra gewild geraak. Na die instelling van 'n beroepsliga het die spel ook baie verbeter. Sedertdien woon groot skares mense yshokkiewedstryde in Johannesburg en Pretoria by, veral nadat buitelandse spelers ook ingevoer is.
Co Adriaanse
Jacobus "Co" Adriaanse (gebore op 21 Julie 1947 in Amsterdam) is 'n Nederlandse sokkerafrigter. Hy is tans sonder klub, sedert hy ontslaan is as afrigter van FC Twente op 3 Januarie 2012. Hy het baie sukses behaal by Willem II (naaswenner in die Eredivisie), AZ Alkmaar (halfeindstryd om die UEFA Beker), FC Porto (hy het die nasionale titel en die Beker van Portugal gewen) en Red Bull Salzburg (hy het die Bundesliga gewen).
Co Adriaanse is bekend daarvoor dat sy spanne altyd aggressief aanval.
Speler
As sokkerspeler het Co Adriaanse tussen 1964 en 1970 vir De Volewijckers gespeel en tussen 1970 en 1976 vir FC Utrecht.
J. Fisher White
J. Fisher White (1 Mei 1865 – 14 Januarie 1945) was 'n Engelse akteur. Hy was bekend vir sy rolle in die rolprente Owd Bob (1924), The Only Way (1925), As You Like It (1936), en Under the Red Robe (1937).
Linda Larkin
Linda Larkin (gebore 20 Maart 1970) is 'n Amerikaanse aktrise en vervaardiger. Sy is bekend vir haar rolle in die rolprente Aladdin (1992), Runaway Bride (1999), The Next Best Thing (2000), en Joshua (2007).
Walkerbaai
Walkerbaai is 'n groot baai geleë in die suidweste van die Wes-Kaapprovinsie van Suid-Afrika. Dit is die volgende groot baai tussen Valsbaai naby Kaapstad en Kaap Agulhas in die suidooste. Die baai is bekend as die beste landgebaseerde walviskykplek in die wêreld. 'n Dorp op sy oewers, Hermanus, het bekend geword vir noorkapperwalvisse wat die baai in die winter en lentemaande besoek.
Gansbaai op die oewers van die baai is ook bekend vir sy witdoodshaai-duiktogte.
Die oewers langs die baai word beskerm as deel van die Walkerbaai-Natuurreservaat, en die baai self is 'n mariene beskermde gebied, dus is hengel en die meeste bootaktiwiteite verbode.
Wyn
'n Opkomende Suid-Afrikaanse wynstreek met 'n koeler klimaat as die meeste. Dit maak voorsiening vir goeie Pinot noir en Chardonnay met toplandgoedere in die Hemel-en-Aardevallei.
66ste Oscar-toekenningsaand
Die 66ste Oscar-toekenningsaand is op 21 Maart 1994 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1993. Die aanbieder was Whoopi Goldberg – die eerste vroulike swart Amerikaner wat dié eer te beurt val.
Schindler's List het die aand oorheers met 12 benoemings, waarvan dit sewe gewen het (onder meer die Oscar vir beste rolprent). Dit was die eerste swart-wit prent in 33 jaar wat die Oscar vir beste prent gewen het sedert The Apartment, en die laaste een tot The Artist in 2012.
Pryse
Hier volg ’n lys van die belangrikste wenners en benoemdes (die wenners word eerste genoem en is in vet druk):
Art Barr
Art Barr (8 Oktober 1966 – 23 November 1994) was 'n Amerikaanse akteur. Hy was bekend vir sy rolle in die rolprent Immortal Combat (1994) en in die televisiereeks WCW Worldwide Wrestling (1975).
Siviele ingenieurswese
In die moderne sin is siviele ingenieurswese 'n breë veld van ingenieurswese wat te doen het met beplanning, ontwerp, konstruksie en instandhouding van vaste strukture soos dit betrekking het met grond, water of beskawing en hulle prosesse. Meeste siviele ingenieurswese vandag het te doen met paaie, strukture, watervoorsiening, riool, vloedbeskerming en verkeer.
Siviele ingenieurswese is steeds 'n oorkoepelende veld van verskeie spesialiteite.
Vervoeringenieurswese
Wat padontwerp en padbou behoort in te sluit.
Blake Clark
Blake Clark is 'n Amerikaanse komediant en akteur. Hy is veral bekend vir sy rol as Slinky Dog in die Toy Story-reeks van rolprente, waar hy Jim Varney opgevolg het na laasgenoemde se afsterwe in 2000.
Stephenson 2-18
Stephenson 2-18 (St2-18), ook bekend as Stephenson 2 DFK 1 of RSGC2-18, is ’n rooisuperreusester in die sterrebeeld Skild. Dit lê naby die oop sterreswerm Stephenson 2, wat sowat 20 000 ligjare van die Son af is en is vermoedelik een van ’n groep sterre op min of meer dieselfde afstand. Dit is een van die grootste bekende sterre, indien nie die grootste nie, en een van die rooisuperreuse met die grootste ligsterkte. Dit het ’n geraamde radius van sowat 2 150 keer die Son s'n, wat beteken sy volume is amper 10 miljard keer dié van die Son. As dit in die Sonnestelsel geplaas sou word, sou sy fotosfeer verby Saturnus se wentelbaan strek.
Sirin
Sirin (Russies: Си́рин) is ’n figuur in die Russiese mitologie met die lyf van ’n voël (gewoonlik ’n uil) en die gesig en bors van ’n vrou. Volgens legende het die Sirins "in Indiese lande" naby die paradys gewoon of rondom die Eufraatrivier.
Stephenson 2-18
Waarneming
thumb|links|240px|’n Vergelyking van die groottes van die geëvolueerde rooisuperreus Stephenson 2-18, die uiterse [[hiperreus VY Canis Majoris en die helder rooisuperreus UY Scuti.]]
Sirin
Oorsprong
Die legende van die Sirins het Kiëf-Roes moontlik in die 8ste – 9de eeu bereik deur Persiese handelaars. In die stede Tsjersonesos en Kiëf is hulle dikwels gevind op potte, goue hangertjies en in boeke.
Stephenson 2-18
Waarneming
Die oop sterreswerm Stephenson 2 is in 1990 deur die Amerikaanse sterrekundige Charles Bruce Stephenson ontdek in data wat in ’n diepinfrarooi-opname verkry is. Die swerm, ook bekend as RSGC2, is een van verskeie massiewe oop swerms in die Skild wat elk verskeie rooisuperreuse bevat.
Sirin
Oorsprong
Hierdie halfvroue is regstreeks geskoei op die sirenes van die Griekse mitologie.
Negatiewe simbool
Sirins word gewoonlik uitgebeeld met ’n kroon of stralekrans. Hulle het pragtige liedere vir die heiliges gesing waarin hulle van toekomstige vreugdes vertel het. Vir gewone mense was die voëls egter gevaarlik. Mans wat hulle hoor sing het, sou alles op aarde vergeet, hulle volg en uiteindelik sterf. Mense sou hulleself probeer red van die Sirins deur kanonne af te vuur, klokke te lui of ander harde geluide te maak om die voëls te verjaag.
Stephenson 2-18
Waarneming
Die afkorting St2-18 (vir Stephenson 2-18) word dikwels gebruik na aanleiding van die nommerstelsel van Deguchi (2010). Om verwarring daarvan te verminder dat dieselfde nommer vir verskillende sterre en verskillende nommers vir dieselfde ster gebruik word, kry name van Davis (2007) dikwels die voorvoegsel DFK of D by, byvoorbeeld Stephenson 2 DFK 1.
Sirin
Positiewe simbool
Later (van die 17de tot 18de eeu) het die beeld van die Sirins verander en het hulle wêredharmonie begin simboliseer. Mense in dié tyd het geglo net waarlik gelukkige mense kon die Sirins hoor, terwyl bitter min hulle kon sien aangesien hulle so vinnig en moeilik was om in die hande te kry soos menslike geluk.
Hulle het ewige vreugde en hemelse geluk gesimboliseer.
Soms word Sirins beskou as ’n metafoor vir God se woord wat die siel van ’n mens binnegaan of selfs as ’n metafoor vir ketters wat swakkelinge probeer verlei. Hulle word ook soms beskou as die eweknieë van die Poolse feetjies Wili.
Stephenson 2-18
Eienskappe
Die ster het ’n geraamde ligsterkte van amper 440,000 lson en ’n effektiewe temperatuur van 3,200 K, wat ooreenstem met ’n baie groot radius van 2,150 rson – dit is aansienlik groter en helderder as teoretiese modelle van die grootste en helderste moontlike rooisuperreuse (onderskeidelik rofweg 32,000 lson en 1,500 rson). As die ster as deel van die sterreswerm beskou word, word ander waardes verkry.
Kiebla
Die kiebla of kibla (Arabies: قبلة|, "rigting") is die rigting waarin Moslems moet kyk wanneer hulle bid. Dit is die rigting van die Kaäba in Mekka. Die meeste moskees het ’n muur met ’n nis bekend as die mihrab wat die kiebla aandui.
Moslems bid almal in dieselfde rigting om die aanbidding van een God (Allah) te simboliseer. Die kiebla het ’n groter funksie ook, soos dat die kop van ’n dier wat met die halaal-metode geslag word, gewoonlik met die kiebla ooreenstem. Ná hul dood word Moslems begrawe met die liggaam teen ’n regte hoek met die kiebla en die gesig gedraai in die rigting van die kiebla.
Geskiedenis
Tradisioneel was die kiebla in die rigting van die Edele Heiligdom in Jerusalem. Dit is 13 jaar lank, van 610 tot 623 n.C., gebruik. Op 11 Februarie 624 het die profeet Mohammed die kiebla verander in die rigting van die Kaäba in Mekka. Volgens die vertelling van Mohammed se metgeselle het die verandering skielik gebeur tydens die middaggebed in Medina, in ’n moskee wat nou as die Masdjid Kiblatain (Moskee van die Twee Kieblas) bekend is. Mohammed het die gebed gelei toe hy ’n openbaring van Allah ontvang om die Kaäba as die kiebla te aanvaar (letterlik: "wend u aangesig na die Heilige Moskee", Koran 17:144). Mohammad het hom dadelik in die rigting van Mekka gedraai, en dié wat saam met hom gebid het, het sy voorbeeld gevolg.
Sommige beweer die Koran noem nie Jerusalem as die eerste kiebla nie en dat die praktyk om na Jerusalem te kyk, net in tradisionele biografieë van Mohammed en hadit-versamelings genoem word. Daar word geglo die Joodse gebruik om na Jerusalem te draai tydens gebed kon die Islamitiese kiebla beïnvloed het. Ander glo die gebruik van Jerusalem as die kiebla was om Jode in Medina te probeer oorreed om hulle tot die Islam te bekeer of om "hul harte te wen". Toe die verhouding met die Jode versuur, het Mohammed die kiebla na Mekka verander. ’n Ander rede wat aangegee word vir die verandering van die kiebla, is dat die Jode die gebruik van Jerusalem beskou het as ’n teken dat Moslems hul geloof wou aanneem. Die verandering was glo om ’n einde te bring aan dié siening.
Bordeaux, Limpopo
Bordeaux is 'n nedersetting in die ooste van die Limpopoprovinsie, Suid-Afrika. Dit val onder die beheer van die Groter Tzaneen Plaaslike Munisipaliteit wat onder die Mopani-distriksmunisipaliteit ressorteer.
Die GSR
Die GSR (Die Groot Sagmoedige Reus) is 'n kinderboek van Roald Dahl.
Inhoud
Die boek gaan oor Sofie - 'n weesmeisie. Op een aand kan sy nie slaap nie. Sy dink dat dit spookuur is en kyk skelmpies na buite. In die weeshuis mag jy byna niks doen nie, nog minder uit jou bed uit klim.
Buite ontdek sy 'n figuur, so groot soos 'n huis. Dit blyk 'n reus te wees. Hy hoor Sofie se hart klop – hy het verskriklik goeie ore – en ontvoer haar. Hy neem haar met 'n ongelooflike snelheid mee na sy grot in reuseland. Sofie dink dat die reus haar gaan opeet, maar hierdie reus blyk sagmoedig te wees; die GSR (die Groot Sagmoedige Reus).
Hy vang mooie drome in droomland en bewaar hierdie drome in flesse. Al blasend op 'n lang trompet deel hy dit weer uit aan slapende kinders. Hy eet alleen maar snoskommers, wat eintlik heel sleg proe, maar daar groei niks anders in reuseland. Hy wil geen ete van mense steel nie en hy wil nog minder geen mense of diere opeet nie.
Hy vertel Sofie onder die genot van 'n fropskottel oor die ander nege reuse wat in reseland woon. Hulle is nie so vriendelik nie. Hulle is "mensepeuselende kannibale". Hulle spreek 'n erg disleksiese taal en is nog twee keer so groot soos die GSR. Elke nag trek hulle opnuut uit om slapende mense te beroof en op te eet. As hulle te warm kry, gaan hulle na die noordpool waar hulle Eskimo's eet asof hulle yslekkertjies is. As hulle baie honger is, sal hulle 'n paar Nore ook opeet. Maar hul gunsteling ete is klein kinders, wat baie lekker smaak.
Omdat die GSR nie so groot en gemeen soos die ander reuse is nie, word hy nogal gepes. Uit verveling doen hulle balspeletjies met hom as die bal. Uit wraak laat hy eens 'n nagmerrie (trolleklopper) los op die vreeslike Vleislapeter, een van die reuse. Hierdeur ontstaan 'n verskriklike geveg tussen die nege reuse. Maar, vertel die GSR, hulle sal mekaar nooit dood; reuse is nie so gruwelik soos mense nie.
As die reuse uitgaan om mense te gaan eet, raak Sofie paniekerig. Sy wil iedereen gaan waarsku, onder andre die Koningin van Engeland, maar dit is nie moontlik nie. Sy sou haar tog nie glo nie. Bowendien sou sy dan teruggeneem word na die weeshuis, en die GSR sou in 'n dieretuin opgesluit word.
Sofie bedink 'n plan: sy moet die Koningin 'n droom inblaas. Sy meng 'n spesiale droom uit die dermiljoene drome wat die GSR versamel het. Die droom gaan oor die werklikheid, alle gruwelike dade van die reuse, die bestaan van die GSR, wat kan uitlê waar die reuse hulle bevind en oor die bestaan van Sofie, wat kan vertel waar die GSR verstop is.
So gesê, so gedaan. Sy weet die Koningin is oortuig. Sy skakel die leër en die lugmag in. Tydens die middagdutjies van die nege reuse word hulle oorweldig. Die soldate bind hulle vas met kettings en toue. Hulle word aan nege groot helikopters gehang, na Engeland geneem en in 'n reusagtige kuil gegooi. Die GSR maak hul boeie los - hulle eet tog geen soortgenote. Vir die res van hul lewens kry hulle as straf alleen snoskommers om te eet.
Die reus en Sofie kry elkeen 'n huis naby die paleis van die Koningin. Sofie leer die reus fatsoenlik praat en spel, só goed selfs dat hy 'n skrywer word. Die eerste boek wat hy skryf gaan oor Sofie en homself: die GSR.
Toneel
Daar is van hierdie boek ook 'n toneelstuk gemaak, met Ricky Koole as Sofie.
Jayavarman IX
Jayavarman IX, ook bekend as Jayavarmadiparamesvara, was van 1327 tot 1336 koning van die Khmer-ryk.
Hy was nes sy pa, Indrajayavarman, ’n Shaivis. Volgens die Kambodjaanse Koniniklike Kroniek, waarin hy "Sihanouk" genoem word, is hy in 1336 deur die hoof van die koninklike tuin vermoor voordat dié met Jayavarman se dogter getrou en sy plek op die troon ingeneem het. Dit is egter moontlik ’n legende.
Quick '20
Quick '20 is 'n Nederlandse amateursokkerspan in die Twentse dorp Oldenzaal. Die span speel in die Topklasse. Die klub se tuisveld is Sportpark Vondersweijde, wat 7 000 ondersteuners kan herberg. Quick '20 kry sterk mededinging vanaf hulle plaaslike konkurrent HSC '21.
Aardkors
thumb|300px|Die lae van die Aarde en sy atmosfeer. Die aardkors is die buitenste laag van die Aarde, wat vernaamlik uit gesteentes soos granodioriet, gabbro en basalt bestaan. Die kors vorm die boonste deel van die litosfeer; al die gesteentes en sediment wat op die oppervlak lê behoort tot die aardkors.
Michael O'Donoghue
Michael O'Donoghue (5 Januarie 1940 – 8 November 1994) was 'n Amerikaanse skrywer en akteur. Hy was bekend vir sy rolle in die rolprente Manhattan (1979), Mr. Mike's Mondo Video (1979), en Scrooged (1988), en in die televisiereeks Saturday Night Live (1975).
Aardkors
Die aardkors is nie oral ewe diep nie en 'n grens skei die kors van die aarde se mantel. Daar word na die grens tussen die kors en die mantel as die Mohorovicic-diskontinuïteit verwys, vernoem na die wetenskaplike wat hierdie grensvlak ontdek het.
Dit is nie moontlik om deur die hele kors tot by die mantel te boor nie: dit is gans te diep. Die diepste boorgat tot dusver is die Kola-boorgat in Rusland, wat in 1970 begin is en in 1989 'n diepte van 12 261 km bereik het. Om meer oor die kors en die mantel te leer, word seismiese gegewens, byvoorbeeld die spoed van seismiese golwe deur steen, en magma (lawa, afkomstig van die mantel) gebruik. Dit is uit seismiese gegewens en ook die direkte waarneming van die aardkors dat die verskille van hierdie twee aardlae geblyk het: waar die mantel uit 'n eenvormige gesteentesamestelling bestaan, toon die korsstruktuur definitiewe verskille.
Vulkane is openinge in die aardkors waar rotsfragmente, gasse, as en lawa uit die binneste deel van die Aarde uitgespuug word.
Isostasie
Die aardkors is 'n laag van betreklik ligte gesteentes, en lê om die aardmantel. Die grens tussen die kors en die mantel word aangedui deur die plotselinge versnelling van seismiese golwe (aardbewings), en staan kortweg bekend as die Moho (die Mohorovicic-diskontinuïteit), na die naam van die man wat hierdie grensvlak ontdek het.
Die kontinentale kors bestaan in die algemeen uit 'n granietlaag van 30-50 km dik, sou die sedimentêre gesteentes, wat bo-op vorm, buite rekening gelaat word. By sommige kontinente lê hieronder 'n tweede, swaarder basaltlaag, wat nes graniet 'n stollingsgesteente is. Wetenskaplikes maak weer eens van seismiese golfsnelheid gebruik om- die eienskappe van die rotslae te bepaal. Die vernaamste kenmerke van die gesteentes word gewoonlik omskryf met die woord sial (silikon en aluminium) vir die granietlaag, en sima (silikon en magnesium) vir die basaltlaag. Die grensvlak tussen die graniet en basalt staan bekend as die Conrad-diskontinuïteit.
Albena
Albena is 'n beplande strandoord wat as Bulgarye se mees ambisieuse toerisme-projek uit die sosialistiese tydperk in die laat 1960's en vroeë 1970's ontstaan het. Die dorpsnaam is 'n Bulgaarse meisiesnaam en ontleen aan 'n sprokieskarakter uit 'n boek van die skrywer Jordan Jovkov.
Aardkors
Isostasie
Die oseaankors is baie dunner as die kontinentale kors. Onder 'n sedimentlaag van ongeveer 1 km lê 'n laag basalt van sowat 5 km dik. Afwykings in die oseaanbodem word toegeskryf aan die opstygende mantelmateriaal waardeur die uitgerekte opwellinge by die middeloseaan-rûe voorkom.
Ook die struktuur van die kontinentale kors kan verander. Die kors kan byvoorbeeld insink en in 'n oseaankors (met basalteienskappe) omgesit word. Dit verklaar die depressies wat tussen kontinente voorkom – die tussenkontinentale bekkens – soos die Swartsee, die Middellandse See, die Kaspiese See en die Karibiese See.
Te midde van die aardkorsstrukture wat in samestelling en dikte kan verskil, bly die kors ten opsigte van die mantel in drywende ewewig of isostasie. Dit is te danke aan die elastisiteit van die boonste gedeelte van die mantel. Hierdeur kan verskillende korselemente tot hulle juiste diepte in die mantelwand wegsak. Sou daar na die wet van Archimedes kyk, sou elke kolom wat jy uit die kors boor dieselfde gewig moet hê voordat 'n toestand van ewewig bereik kan word. En dit is inderdaad die geval wanneer die soortlike gewig of digtheid van die verskillende korslae bepaal word. As gevolg van isostasie is die swaartekrag op 'n kontinent of oseaan in beginsel dus oral ewe groot. Dit is proefondervindelik bewys deur die Nederlander prof. Vening Meinesz.
Die massa van 'n berglandskap, wat die swaartekrag sou kon vergroot, word gekompenseer deur die bergwortel, waarvan die ligter materiaal in die swaarder substratum van die mantel indring. Die gebrek aan massa by die oseane, as gevolg van die ligte waterbedekking, word op sy beurt gekompenseer deurdat die swaar mantelgesteentes hier hoër opstoot as onder die kontinente. Ys word op dieselfde manier deur water "gedra". Dit beteken eintlik net dat indien daar tot op 'n gelyke diepte in 'n kontinent of oseaan geboor kon word, daar uit elke boorgat 'n kolom met dieselfde massa gehaal sou kon word – met net die regte hoeveelheid mantelmateriaal by die stuk kors om vir die gebrek aan massa te vergoed, of minder daarvan as die massa te groot was.
Mate
Mate of meting is die toewysing van 'n getal aan 'n kenmerk van 'n voorwerp of gebeurtenis, wat vergelyk kan word met ander voorwerpe of gebeure. Meetinstrumente word baie keer gebruik, en mates word uitgedruk as 'n hoeveelheid in 'n sekere eenheid. Die SI-eenhede word veral baie gebruik.
Aardkors
Oseaanbodemondersoek
Magnetiese meting in die oseane het aanleiding gegee tot die teorie van die groeiende oseaanbodem. Die magnetisme het naamlik merkwaardige ongerymdhede (anomalieë) vertoon. Weerskante van die middeloseaan-rûe lê stroke gesteentes wat afwisselend positiewe en negatiewe afwykings ten opsigte van die aarde se magnetiese veld het. Dit word algemeen aanvaar dat hierdie afwykings toegeskryf kan word aan die poolverskuiwing of omkering van die aarde se magneetveld.
Mate
Die wetenskap van meting word in die vak metrologie bestudeer.
Aardkors
Oseaanbodemondersoek
Basaltlawas uit Ysland, Hawaii en ander lande het beyws dat die aarde se magneetveld al vele kere omgeswaai het. Die huisdige posisie, met die fisiese suidpool op die Noordelike Halfrond, is reeds 700 000 jaar gelede deur die magneetveld ingeneem.
Mate
Meting is die handeling of proses van te meet. In die wiskunde kan tyd, lengte, omtrek, oppervlak en volume gemeet word. Kapasiteit is die hoeveelheid wat ’n voorwerp kan bevat, of hoeveel spasie in die voorwerp is, terwyl volume die hoeveelheid ruimte is wat ’n voorwerp in beslag neem.
Metings kan op verskeie metingskale verrig word.
Aardkors
Oseaanbodemondersoek
Ons noem dit die Brunhes-periode, genoem na 'n Franse geofisikus (ook die "normale" periode genoem). Voorheen was die magneetveld vir byna 2 miljoen jaar omgekeer gerig (afgesien van enkele kort onderbrekings van normale polariteit).
Mate
Eenhede vir kapasiteite
By meting word groothede in eenhede uitgedruk, byvoorbeeld:
Dit is baie belangrik in die wetenskap. Sien gerus die SI-stelsel
Aardkors
Oseaanbodemondersoek
Gedurende hierdie periode het die fisiese noordpool dus op die Noordelike Halfrond gelê (die Matsoejamea-periode). 'n Mens kan nog verder teruggaan: na die Gilbertperiode (omgekeer en meer as 3 500 000 jaar gelede). Ons kan die polariteitswisseling in werklikheid teruglees tot maklik 10 miljoen jaar gelede, en daar is geofisici wat meen dit kan tot 100 miljoen jaar in die verlede gedoen word.
Mate
Meetinstrumente
Meetinstrumente kan baie eenvouding wees en word reeds eeue in die kombuis toegepas, soos:
Aardkors
Groei van die oseaanbodem
By 'n deeglike studie kom 'n paar belangrike feite na vore. In die aardmantel vind bewegings of strominge plaas. Die temperatuur is hier meer as 1 000°C en maak dat die soliede mantelmateriaal plasties is. Dit is nog steeds 'n vastestof, maar kan soos 'n vloeistof reageer, amper soos ’n taai stroop of pik. Die mantel is nie op alle dieptes ewe warm nie en dit veroorsaak konveksiestrominge (warm materiaal is ligter en styg, koue materiaal is swaarder en daal). By die middeloseaan-rûe beweeg die stroom eers regop en daarna versprei dit na die kante.
Mate
Meetinstrumente
Maar in die wetenskap en die tegniek is dit baie verder ontwikkel. Sien gerus die meettegniek
Aardkors
Groei van die oseaanbodem
Wanneer die warm mantelgesteentes die rug binnegedring het, verloor dit die plastiese eienskappe, en by dié "stolling" verkry dit die magnetiese eienskappe van die heersende magneetveld, dit word met ander woorde gepolariseer.
Die mantelgesteentes sleep deur die beweging die oseaanbodem aan weerskante van die rug in 'n sywaartse rigting saam. Gesteentes wat in 'n sekere periode bo-op die rug gelê het, sal nou na die kante verskuif. So word stroke gevorm wat elk 'n eie polariteit het. In die Matsoejame-periode is die gesteentes negatief gepolariseer; in die vorige periode positief. Die stroke strek al hoe verder van die rug af en hoe verder weg hulle is, hoe ouer is hulle. Deur die ouderdom van die stroke te bepaal (met behulp van radioaktiwiteit), en die afstand tussenin te meet, kan daar vasgestel word hoe vinnig die oseaanbodem beweeg of groei. Die polariteitswisseling werk dan eintlik soos 'n ponsband waarop inligting vasgelê word. Na raming geskied die beweging teen ’n paar sentimeter per jaar.
Mate (tee)
Etimologie en geskiedenis
Die oerbewoners van Latyns-Amerika het lankal mate gedrink. Die woord mate is afgelei van mati, wat in die Ketsjoea-taal die kalbas beskryf waarin 'n pap van gestampte mateblare met water vermeng word. Vandag staan mate in Brasilië as erva bekend, in die Spaanstalige gebiede as yerba of herba (= kruid).
Aardkors
Groei van die oseaanbodem
As die totale oppervlakte van die aarde konstant bly, en so ook die verhouding tussen die oppervlakte van die land en oseane, moet daar op sekere plekke van die "groeiende" oseaanbodem verdwyn. Dit is blykbaar wel die geval en geleerdes meen dat daar spesifieke verdwyningsones aangewys kan word – waar diep aardbewings voorkom. In hierdie sones word die oseaanbodems onder die kontinente (of kontinentale plate) ingedwing, en dit kom meestal aan die rand van die Stille Oseaan voor, maar ook aan die weskus van Noord-Amerika.
Mate (tee)
Etimologie en geskiedenis
Teen die einde van die 16de eeu beskryf die Spaanse veroweraar en stigter van Buenos Aires, Pedro de Mendoza, 'n verfrissende drank wat by die inheemse bevolking gewild is. Die Jesuïete, wat in die volgende eeu nedersettings in die gebied van die huidige Paraguay stig, verbou die mateplant stelselmatig en het tot by hulle verdrywing in die 18de eeu 'n monopolie op die matehandel in Latyns-Amerika.
Die Franse botanikus Auguste de Sainte-Hilaire klassifiseer die mateplant tydens sy reise in Brasilië, wat hy tussen 1816 en 1822 onderneem.
Balju
'n Balju is 'n hofamptenaar wat verantwoordelik is vir die betekening van dokumente (waaronder dagvaardings, kennisgewings, lasbriewe en opdragte) en vir die uitvoering van uitsprake en bevele. 'n Balju verteenwoordig die siviele regstelsel en is nie betrokke by kriminele regspleging nie.
Die balju hoef egter nie dokumente persoonlik te beteken nie. Dit kan lei tot gevalle waar beslag op eiendom gelê word sonder dat die persoon die hofstukke ontvang het. Die onus is dus op die verbruiker om seker te maak van enige moontlike regsaksie as hy/sy vermoed daar kan dalk so 'n aksie teen hom kan wees.
In Suid-Afrika hou die Suid-Afrikaanse Baljuraad toesig oor die diens wat verskaf word. Balju's moet ten alle tye menslik optree en volgens die Gedragskode vir Balju's handel. Klagtes kan by die raad se hoofbestuurder aangemeld word.
Beslagleggings
Tydens beslagleggings kan 'n balju 'n perseel binnegaan, selfs as niemand daar is nie, en indien nodig 'n slotmaker ontbied om toegang te verkry. Hulle kan beslag lê op bates soos voertuie, meubels en ander eiendom en dit verwyder en verkoop om slegte skuld te delg. Hulle kan ook beslag op vaste eiendom lê en dit op 'n veiling verkoop.
Noodsaaklike items, soos kos en beddens, beddegoed en klere mag egter nie verwyder word nie. Hulle mag ook nie (onderhewig aan sekere riglyne) gereedskap verwyder wat gebruik word om 'n inkomste te verdien nie.
Aardkors
Voortdurende beweging
Groot rotsblokke word eerste afgeset. Daarna volg klippe en sand, en slegs ligte materiaal in suspensie bereik uiteindelik die oseaan. Die vastelande word dus ligter en, styg hulle geleidelik, terwyl ander dele van die aardkors, veral die bodem van die see, swaarder word en daal as gevolg van die materiaal wat voortdurend daarop afgeset word. Hierdie bewegings, waarby groot oppervlaktes van die aardkors betrokke is, noem ons epirogenese.
Enige stof, hetsy hard of sag, waarop 'n druk uitgeoefen word, neig om sydelings uit te wyk. Dit doen die ondersese gesteentelae ook. Op 'n diepte van meer as gemiddeld 40 km word die rotslae as gevolg van toenemende beladingsdruk plasties, en word die taaivloeibare gesteentemassa aan die binnekant van die aardkors sywaarts verplaas. Deur hierdie onderaardse verskuiwings word die stygings- en dalingsproses van die oppervlak gebalanseer en die ewewig herstel.
Die Kaapse Vlakte was eens ŉ seestraat
Dit is egter nie net die vastelande wat aan voortdurende beweging onderhewig is nie, maar ook die seevlak. Hierdie skommelinge word veroorsaak deur veranderinge in die waterhoeveelheid op aarde. Net voor die laaste Ystydperk was die wêreldwye seevlakstand sowat 20 meter hoër as wat dit vandag is, en die destydse kuslyn van die kontinente het dus heelwat anders as vandag gelyk. So bv. het die Kaapse Vlakte 'n groot seestraat gevorm wat die huidige Kaapse Skiereiland van die res van die vasteland geskei het.
'n Kleiner seestraat, van Vishoek tot Noordhoek in die Kaapse Skiereiland, het hierdie oer-eiland verder in twee verdeel. Gedurende die Ystydperk was daar egter soveel gebonde water in die vorm van ys op die vastelande en in die oseane om die pole dat die oseane minder water as vandag bevat het; gevolglik het die seevlak net oor die 100 meter laer as vandag gelê. Hierdie veranderinge word eustatiese skommelinge genoem. Griekse eu, (goed), (mooi), en statikos, (vasstaande).
Gedurende die Ystydperk self het die yskappe van die poolstreke aangewas totdat hulle ongeveer die 45° breedtelyn bereik het. Die erosieververskynsels van hierdie enorme ysplate is in die Noordelike Halfrond beter bewaar, want daar is die kontinent-massas digter versprei. Sedert die Ystydperk is die ysmassas op aarde oral aan die afneem (sowel op Groenland as in Antarktika). Ook die gletsers word al hoe kleiner. As gevolg daarvan word die betrokke vastelande ligter en styg. So is bv. vasgestel dat Skandinawië een meter per eeu styg. Andersyds vermeerder die gesmelte ys natuurlik die hoeveelheid water in die oseane en daarom styg die vlak van die see jaarliks sowat 1 mm.
As al die gletsers van die aarde wat 'n totale oppervlakte van sowat 5 miljoen km2 beslaan, uiteindelik gesmelt het, sal die oseaan sowat 50 meter hoer wees as vandag. Dit sou meebring dat alle huidige hawestede en baie bewoonde laagliggende vlaktes deur die see ingeneem word, onder meer die Kaapse Vlakte en groot dele van die Weskus, asook die Noord-Natalse kus. Gelukkig is dit 'n uiters stadige proses wat miljoene jare sal duur.
Liz Larsen
Liz Larsen (gebore 16 Januarie 1959) is 'n Amerikaanse aktrise. Sy is bekend vir haar rolle in die rolprent One Percent More Humid (2017) en in die televisiereeks The Americans (2013).
Michiel de Ruyter
Michiel de Ruyter (24 Maart 1607 in Vlissingen – 29 April 1676 in die baai van Syracuse, Sisilië) was 'n bekende Nederlandse admiraal.
Saturnus se natuurlike satelliete
Tabel van bevestigde mane
Saturnus se mane word hier volgens wentelperiode gelys, van die kortste tot die langste. Mane wat so groot is dat hulle oppervlak in 'n sferoïde ingestort het, word met 'n ligpers kleur uitgelig. Titaan, wat die grootte van 'n planeet het, is op 'n donkerder agtergrond. Die ongewone (gevange) mane word in grys aangedui: liggrys vir satelliete wat in dieselfde rigting as die planeet wentel en donkergrys vir dié wat in die teenoorgestelde rigting wentel.
Volkswagen Mikrobus
Die Volkswagen Mikrobus (Tipe 2 (T3) oorsee) was die derde geslag van die Volkswagen Transporter, primêr in Duitsland vervaardig vanaf 1979 tot 1990. Dit is wêreldwyd bemark onder verskillende name - insluitend die Transporter of Caravelle in Europa, Kombi, Mikrobus en Caravelle in Suid-Afrika, en Vanagon in Noord- en Suid-Amerika.
Hy was groter en swaarder as sy voorganger, die T2, en het 'n meer hoekige en minder geronde stilering gehad.
Suid-Afrikaanse produksie van die T3 het voortgeduur tot in 2002, toe die reeks gestaak is weens 'n tekort aan noodsaaklike onderdele. Die T3 was die laaste geslag agterenjin-Volkswagen.
Wasserbokserenjins is vervang met vyfsilinder Audi-enjins in die "Mikrobus" en "Caravelle", terwyl 'n VW 1.8 L inlynviersilinder in die "Kombi" en "Paneelwa" modelle gebruik is. Die 5-silinder T3 het aanvanklik uitgekom met 'n 2.5 L brandstofinspuitingenjin in 1991, maar dit is vervang in 1995 met 'n 2.6 L met 'n verbeterde brandstofinspuitingstelsel, 5-spoed ratkas en twee style van 15 duim allooiwiele as standaard (Rhein of Burst) saam met groter geventileerde voorste skyfremme.
'n Effens laer spesifikasie 2.3 L vyfsilinder-brandstofinspuiting model is bekendgestel saam met die 2.6, maar was toegerus met 'n 4-spoed ratkas en veranderde omkrulstaalbuffers. Naby die einde van sy produksie is 'n top-van-die-reeks Caravelle 2.6i as die "Exclusiv" bekendgestel. Dit het (agter) twee rye vliegtuigtipe sitplekke wat na mekaar gedraai was in plek van die middelste bank gehad, 'n yskas en 'n oopklaptafel aan die agterkant van die voertuig en Carat 2 allooiwiele. 'n Mikrobus 2,6i met soortgelyke eienskappe, maar met Rhein allooiwiele was bekend as die "Activ".
Die laaste T3 uit die produksielyn in Uitenhage op Vrydag 16 Junie 2002 was 'n goudkleurige Mikrobus 2.6i wat Volkswagen SA behou het vir uitstalling in hul AutoPavilion.
Byron Barr
Byron Barr (18 Augustus 1917 – 3 November 1966) was 'n Amerikaanse akteur. Hy was bekend vir sy rolle in die rolprente Double Indemnity (1944), Tokyo Rose (1946), Pitfall (1948), en The File on Thelma Jordon (1950).
Jonathan Taylor Thomas
Jonathan Taylor Thomas (gebore 8 September 1981) is 'n Amerikaanse akteur en regisseur. Hy is bekend vir sy rolle in die rolprente The Lion King (1994), Tom and Huck (1995), en The Adventures of Pinocchio (1996), en in die televisiereeks Home Improvement (1991).
Elektriese ingenieurswese
Elektriese ingenieurs is hoofsaaklik aktief in die opwekking, bestuur, verspreiding, kondisionering en toepassing van elektriese energie. Hulle herstel of ontwerp nuwe en verbeterde metodes om elektriese toestelle te gebruik.
Vakgebiede
Elektriese ingenieurswese het is bemoeid met (onder andere) die volgende vakgebiede:
Hertog
Hertog (Latyn: dux) is 'n hoë adellike titel. Oorspronklik was dit 'n Germaanse leëraanvoerder (heer=leër en -tog kom van tyg=trek) wat tydens oorloë deur 'n stam of volk tot hertog verkies is.
By die Franke was 'n hertog ook die bestuurder (staatshoof) van 'n bepaalde gebied, en hierdie titel word later erflik. Na ongeveer 1700 word die titel hertog ook gegee aan mense wat uitsonderlike prestasies gelewer het en was die titel ontkoppel van spesifieke gebiede. Baie hertogdomme in die ou betekenis is later verhef tot koninkryke (ook Pruise) of is opgeneem in groter ryke. Sommige lande, soos Engeland, is verdeel in graafskappe (vergelykbaar met hertogdomme). Luxemburg is nog steeds 'n onafhanklike groothertogdom.